[{"text_idx": "#000000", "text": "Ig\u0302u komisiito por la ekstera agado de TEJO!"}, {"text_idx": "#000001", "text": "C\u0302u vi s\u0302atus antau\u0306enigi la esperantistan junularan agadon c\u0302e la neesperantista publiko? C\u0302u vi spertas au\u0306 s\u0302atus spertig\u0302i pri interorganizaj rilatoj? La Komisiono pri Eksteraj Rilatoj (KER) de TEJO bezonas vin!"}, {"text_idx": "#000002", "text": "Ni nuntempe serc\u0302as du komisiitojn: TEJO-aktivulojn, kiuj estos la kontaktpersonoj inter nia organizo kaj la Konsilio de Eu\u0306ropo (KdE), por unu el ili, kaj Forumo Junulara Eu\u0306ropa (FoJE) por la alia."}, {"text_idx": "#000003", "text": "Tio estos ankau\u0306 okazo por vi persone, profesie kaj homkontakte spertig\u0302i, precipe pri internaciaj kaj interorganizaj rilatoj au\u0306 projekto-mastrumado! Rimarku ke vi ne nepre devas esti tuj preta por c\u0302iuj taskoj: estos ja sufic\u0302e da spertig\u0302o enpostene."}, {"text_idx": "#000004", "text": "Jen la c\u0302efaj taskoj kiun atentas la Komisiiton pri Konsilio de Eu\u0306ropo (KdE):"}, {"text_idx": "#000005", "text": "rilati kun KdE kaj la KER-oficisto de TEJO pri la projektoj kaj subvencioj de la Junulara Departamento de KdE kaj Eu\u0306ropa Junulara Fondaj\u0302o (EJF);rilati kun la reprezentanto de TEJO c\u0302e la Konsilkonsilio pri la Junularo (AC) de KdE (kiu enpostenig\u0302os en 2022), kundecidi pri la strategio de TEJO rilate kun aliaj junularaj NGR-oj (ne-registaraj organizoj);reprezenti TEJO-n en eventoj kaj kunsidoj de KdE;Varbado kaj kunordigado por eventoj kaj oportunoj de KdE al TEJO-membroj por ke ili profitu de ili, tiel pliigante la kapablon de nia membaro;esti la c\u0302efa kontaktpersono de TEJO por KdE kaj gvidi nian strategian aliron al la institucio g\u0302enerale."}, {"text_idx": "#000007", "text": "rilati kun FoJE kaj la KER-oficisto de TEJO pri la reprezentado de TEJO ene de FoJE; esti la c\u0302efa kontaktpersono de TEJO por FoJE kaj la Inters\u0302ang\u0302a Grupo (koalicio de junularaj organizoj ene de FoJE, en kiu membras TEJO) kaj gvidi nian strategian aliron al la institucio g\u0302enerale;respondeci pri la reprezentado de TEJO c\u0302e la Estraro de FoJE, kundecidi pri la strategio de TEJO rilate kun aliaj junularaj ne-registaraj organizoj (NGR);reprezenti TEJO-n en eventoj kaj kunsidoj de FoJE (g\u0302eneralaj asembleoj, spertaj grupoj kaj pli);varbado kaj kunordigado por eventoj kaj oportunoj de FoJE al TEJO-membroj por ke ili profitu de ili, tiel pliigante la kapablon de niaj membroj."}, {"text_idx": "#000008", "text": "Log\u0302i en lando trovig\u0302ante en la eu\u0306ropa kontinento (ne nepre en Eu\u0306ropa Unio, tio povas inkludi Rusion au\u0306 Turkion ekzemple). Por KdE, tio estu unu el g\u0302ia 47 membro-s\u0302tatoj. Eu\u0306ropaj kandidatoj ekster Eu\u0306ropa Unio estas aparte bonvenaj.Aldone de Esperanto, flua kono de unu el la oficialaj lingvoj de KdE kaj FoJE (angla au\u0306 franca) estas nepra. Scio de aliaj eu\u0306ropaj lingvoj, c\u0302u amplekse disvastigitaj au\u0306 ne, estos certa avantag\u0302o."}, {"text_idx": "#000009", "text": "Al TEJO tre gravas diverseco kaj egalaj s\u0302ancoj. Ni aparte petas spertajn virinojn, neduumulojn, transulojn kandidatig\u0302i."}, {"text_idx": "#000010", "text": "Ni strebas favori kandidatojn de malavantag\u0302igitaj/malpli reprezentitaj grupoj, el la genra, geografia, etna/devena, klasa, handikapa vidpunktoj."}, {"text_idx": "#000011", "text": "C\u0302u vi vidas vin en unu el tiaj posteno? Sendu priskribon de viaj volontulaj spertoj kaj priskribu vian motivig\u0302on kaj kiu organizo interesas vin. Vi povas kandidatig\u0302i retpos\u0302te al g\u0302is la 15-a de Julio 2021 vialande."}, {"text_idx": "#000012", "text": "Alikaze, nepre diskonigu tiun alvokon al TEJO-membroj kiujn vi konas kaj povus tau\u0306gi por tia sperto!"}]